
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2070320/10390/0022 (1) 

Αναπροσαρμογή Αναπηρικών Επιδομάτων που παρέχο¬ 
νται στους Στρατιωτικούς των Ενόπλων Δυνάμεων. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

α) Του άρθρου 3 παρ. 2 του Ν. 2448/96 «Μισθολογικές 
ρυθμίσεις μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και του Λιμενικού Σώματος». 

β) Του άρθρου 40 του Ν. 849/78 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της χώρας» (ΦΕΚ Α' 232), όπως τροποποι¬ 
ήθηκε με το άρθρο 8 του Ν. 2129/93. 
γ) Του άρθρου 29Ατου Ν. 1558/85 «Κυβέρνηση και Κυ¬ 


βερνητικά Όργανα» (ΦΕΚ Α' 137) που προστέθηκε με το 
άρθρο 27 του Ν. 2081/92, όπως αντικαταστάθηκε με το 
άρθρο 1 παρ. 2του Ν. 2469/97. 

δ) Των άρθρων 17 παρ. 4 και 18 του Ν. 875/79 «Περί κα- 
ταστάσεως των παθόντων εν πολέμου Αξιωματικών, Αν- 
θυπασπιστών και Υπαξιωματικών των Ενόπλων Δυνάμε¬ 
ων» (ΦΕΚΑ'50). 

ε) Του άρθρου 3 παρ. 2 του Π.Δ. 904/78 «Περί καθορι¬ 
σμού των διατηρητέων επιδομάτων υπό ενίων κατηγο¬ 
ριών δημοσίων υπαλλήλων εν γένει, πολιτικών και στρατι- 
κωτικώνκαι υπαλλήλων Ν.Π.Δ.Δ., ως και του τρόπου υπο¬ 
λογισμού τούτων» (ΦΕΚ Α' 217). 

στ) Της υπ’ αριθμ. πρωτ. 29261/7.10.96 Κοινής Απόφα¬ 
σης Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας «Ανάθε¬ 
ση αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 933). 

ζ) Της υπ' αριθμ. πρωτ. 1107147/1239/0006α'/4.10.96 
Κοινής Απόφασης Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 922). 

η) Το γεγονός ότι τα αναπηρικά επιδόματα στρατιωτι¬ 
κών δεν έχουν αναπροσαρμοστεί από το 1981. 

θ) Καθώς και το γεγονός ότι από τις διατάξεις της πα¬ 
ρούσας προκαλείται πρόσθετη οικονομική επιβάρυνση ύ¬ 
ψους 65,1 εκατ. δρχ. για το έτος 1997, καθώς και για την 
επόμενη πενταετία, που θα καλυφθεί από τους προϋπο¬ 
λογισμούς των Γ ενικών Επιτελείων ΚΑΕ 0434 και 0439 
(ΓΕΣ ΕΦ 11-200 50 εκατ. δρχ., ΓΕΝ ΕΦ 11-300 3,7 εκατ. 
δρχ., ΓΕΑ ΕΦ 11-410 11,4 εκατ. δρχ.), αποφασίζουμε: 

1. Αυξάνουμε τα αναπηρικά επιδόματα που προβλέπο- 
νται από τις αναφερόμενες διατάξεις στις παραγράφους 
δ' και ε'του προοιμίου της παρούσας Κοινής Απόφασης, 
πληντου αναπηρικού πτητικού επιδόματος που ακολου¬ 
θεί τις ποσοστιαίες αυξήσεις του άρθρου 4 παρ. 6 του Ν. 
2512/97 (ΦΕΚ Α' 138), σε συνδυασμό με τις διατάξεις του 
άρθρου 17παρ. 4του Ν. 875/79 (ΦΕΚΑ'50), ως εξής: 

α) Τα μέχρι 30.000 δρχ. κατά 80% 

β) Τα άνω των 30.000 δρχ. κατά 40%. 

2. Η απόφαση αυτή ισχύει, αναφορικά με την αναπρο¬ 
σαρμογή όλων των αναπηρικών επιδομάτων από 1.1.97, 
για δε την αναπροσαρμογή του αναπηρικού πτητικού επι- 

δόματος από 27.6.97 (ημερομηνία έναρξης ισχύος του 
άρθρου 4 παρ. 6 Ν. 2512/97). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1997 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-Φ- 

Αριθ. 2083581/11997/0022 (2) 

Κίνηση εκτός έδρας του υπαλλήλου Νάκκα Σωτήρη. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 
ντός και εκτός της επικράτειας για εκτέλεση υπηρεσίας 
και άλλες διατάξεις» (ΦΕΚ 220/Α/30.10.95). 

2. Την με αρ. 2051387/7945/0022/24.7.96 Κοινή Απόφα¬ 
ση Υπουργών Οικονομικών και ΥΠΕΧΩΔΕ για τον καθορι¬ 
σμό των επιτρεπόμενων ημερών εκτός έδρας των υπαλ¬ 
λήλων ΥΠΕΧΩΔΕ (ΦΕΚ 661/Β/1.8.96). 

3. Το υπ' αριθμ. 3061/31.10.97 έγγραφο του Γραφείου 
Υφυπουργού ΠΕΧΩΔΕ. 

4. Τις ανάγκες μετακίνησης εκτός έδρας του Υφυπουρ¬ 
γού ΠΕΧΩΔΕ Θ. Κολιοπάνου, του οποίου προσωπικός ο¬ 
δηγός είναι ο αναφερόμενος παρακάτω υπάλληλος. 

5. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Εγκρίνουμε την κίνηση εκτός έδρας με δικαίωμα ημε¬ 
ρήσιας αποζημίωσης και οδοιπορικών εξόδων του υπαλ¬ 
λήλου του κλάδου ΔΕ Τεχνικών (οδηγός) Νάκκα Σωτήρη, 
ο οποίος υπηρετεί με απόσπαση από το Υπουργείο Δημό¬ 
σιας Τάξης στο Γραφείο Υφυπουργού ΠΕΧΩΔΕ ως προ¬ 
σωπικός οδηγός του Υφυπουργού Κολιοπάνου Θεόδω¬ 
ρου, προκειμένου να μεταβεί στην Άρτα συνοδεύοντας 
τον Υφυπουργό για υπηρεσιακούς λόγους. 

Ημέρες εκτός έδρας ορίζονται δύο (2) οι: 1-2.11.97. 

Οι μέρες είναι καθ’ υπέρβαση των δικαιούμενων με την 
υπ’ αριθμ. 2051387/7946/0022/24.7.96 κ.υ.α. για τον κα¬ 
θορισμό των επιτρεπομένων ημερών εκτός έδρας υπαλ¬ 
λήλων ΥΠΕΧΩΔΕ. 

Μέσο μετάβασης και επιστροφής εγκρίνεται το ΚΎ. 
5748 υπηρεσιακό αυτοκίνητο με οδηγό τον ίδιο. 

Η δαπάνη θα καλυφθεί από τον τακτικό προϋπολογισμό 
του ΥΠΕΧΩΔΕ έτους 1997 Ε.Φ. 31/110 ΚΑΕ 0711, και α¬ 
νέρχεται στο ποσό των 8.800 δρχ. 

Για τον Σ. Νάκκα έχουν ήδη εγκριθεί 120 ημέρες εκτός 
έδρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1997 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΠΕ.ΧΩ.Δ.Ε. 

Ν. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 


Αριθ. 2082070/11823/0022 (3) 

Κίνηση εκτός έδρας του υπαλλήλου Γεωργίου 
Παπαπαύλού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2346/95 «Δαπάνες κίνησης των 
μετακινουμένων προσώπων με εντολή του Δημοσίου ε¬ 
ντός και εκτός της επικράτειας για εκτέλεση υπηρεσίας 
και άλλες διατάξεις» (ΦΕΚ 220/Α/30.10.95). 

2. Την με αρ. 2051387/7945/0022/24.7.96 Κοινή Απόφα¬ 
ση Υπουργών Οικονομικών και ΥΠΕΧΩΔΕ για τον καθορι¬ 
σμό των επιτρεπόμενων ημερών εκτός έδρας των υπαλ¬ 
λήλων ΥΠΕΧΩΔΕ (ΦΕΚ 661/Β/1.8.96). 

3. Το υπ’ αριθμ. 110224/1.4.97 έγγραφο του ΕΣΕΠΠ με 
το οποίο ζητείται η μετακίνηση καθ’ υπέρβαση των δικαι¬ 
ούμενων ημερών βάσει της υπ’ αριθμ. 2051387/7445/ 
0022/24.7.96 ΚΥΑπου αφορά υπαλλήλουςτου ΥΠΕΧΩΔΕ. 

4. Το υπ’ αριθμ. 14/30.9.97 Υπηρεσιακό Σημείωμα της 
ΕΥΣΕΔΑΚ/ΕΣΕΠΠ. 

5. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Εγκρίνουμε την κίνηση εκτός έδρας με δικαίωμα ημε¬ 
ρήσιας αποζημίωσης και οδοιπορικών εξόδων του υπαλ¬ 
λήλου του κλάδου ΠΕ Αρχ/νων - Μηχ/κών Παπαπαύλού 
Γεωργίου, προκειμένου να μεταβεί σε Σούνιο - Λαύριο - 
Σκάλα Ωρωπού - Λεγραινά - Χαλακούτσι - Παραλία Βαρ¬ 
νάβα - Ραμνούντα - Ανάβυσσο και άλλες περιοχές της Α¬ 
νατολικής Αττικής για να προβεί σε αυτοψίες που αφο¬ 
ρούν την προστασία του περιβάλλοντος από τις κατα¬ 
στροφές του δασικού πλούτου, τις καταπατήσεις των 
δημοσίων εκτάσεων τις παράνομες κατατμήσεις της γης, 
τις αυθαίρετες κατασκευές, τις παράνομες επεμβάσεις 
στα ρέματα, στον αιγιαλό, στη ζώνη της παραλίας και κά¬ 
θε άλλη παράνομη δραστηριότητα που μπορεί να έχει δυ¬ 
σμενείς επιπτώσεις στο περιβάλλον. 

Ημέρες εκτός έδρας ορίζονται δεκαπέντε (15) οι: 

7-8-9-10-13-14-15-16-21 -22-23-24-29-30-31.10.97 

Μέσο μετάβασης και επιστροφής εγκρίνεται το ΚΎ. 
5688 υπηρεσιακό αυτοκίνητο με οδηγό τον Ζαρμπαφή. 

Η δαπάνη θα καλυφθεί από τον τακτικό προϋπολογισμό 
του ΥΠΕΧΩΔΕ έτους 1997 Ε.Φ. 31/110 ΚΑΕ 0711. 

Γ ια τον Παπαπαύλού έχουν ήδη εγκριθεί 120 ημέρες ε¬ 
κτός έδρας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Δεκεμβρίου 1997 

ΟΙ ΥΠΟΥΡΓΟΙ . 

ΥΦ. ΟΙΚΟΝΟΜΙΚΩΝ ΠΕ.ΧΩ.Δ.Ε. 

Ν. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-♦- 

Αριθ. 2086229/12301/0022 (4) 

Αποζημίωση μελών - εισηγητών Συμβουλίων επιλογής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις του άρθρου 19 του Ν. 2470/97 (ΦΕΚ 40 

τ. Α') «Αναμόρφωση μισθολογίου προσωπικού της Δημό¬ 
σιας Διοίκησης και άλλες συναφείς διατάξεις», καθώς και 
του άρθρου 40 του Ν. 849/78 (232/Α') όπως τροποποιή¬ 
θηκε με το άρθρο 8 του Ν. 2129/93 (57/Α'). 

2. Τις διατάξεις του Π.Δ. 398/95 (ΦΕΚ 223/95 τ. Α') «Κα¬ 
θορισμός προσόντων, κριτηρίων και διαδικασίας επιλο¬ 
γής των στελεχών της Πρωτοβάθμιας και Δευτεροβάθ¬ 
μιας Εκπαίδευσης». 

3. Τις αποφάσεις συγκρότησηςτωνΣυμβουλίων Επιλογής 
Προϊσταμένων Δ/νσεων και Γ ραφείων, Σχολικών Συμβούλων 
για την Πρωτοβάθμια και Δευτεροβάθμια Εκπαίδευση. 

α) Φ.351.1/4/Δ1/1724/17.3.97 (ΦΕΚ224/Β797). 

β) Φ.353.1/4/Δ1/1723/17.3.97 (ΦΕΚ224/Β797). 

γ) Φ.353.1/39/Δ1/2897/24.4.97 (ΦΕΚ 378/Β797). 

δ) Δ2/4968/26.3.97 (ΦΕΚ273/Β797). 

ε) Δ2/4969/26.3.97 (ΦΕΚ 273/Β797) και 

στ) Δ2/7296/24.4.97. 

ζ) Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

1. Καθορίζουμε τη μηνιαία αποζημίωση για τους Προέ¬ 
δρους, τα μέλη των Συμβουλίων Επιλογών, τους εισηγη¬ 
τές, καθώς και τους γραμματείς και αναπληρωτές αυτών 
ως ακολούθως: 

α) Πρόεδροι, εξήντα μία χιλιάδες εκατό (61.100) δρχ. 
και για διάστημα 9 μηνών. 

β) Μέλη, πενήντα πέντε χιλιάδες πεντακόσιες (55.500) 
δρχ. και για διάστημα 9 μηνών. 

γ) Εισηγητές, πενήντα μία χιλιάδες (51.000) δρχ. και για 
διάστημα 7 μηνών. 

δ) Γραμματείς, τριάντα οκτώ χιλιάδες (38.000) δρχ. και 
για διάστημα 9 μηνών. 

Η παραπάνω αποζημίωση θα καταβληθεί σε όσους θα 
μετάσχουν σε όλη τη διαδικασία της επιλογής των υπο¬ 
ψηφίων. Για όσους μετάσχουν μερικά θα καταβληθεί, α¬ 
νάλογο με τη συμμετοχή τους, ποσοστό αποζημίωσης. 

Η ίδια ρύθμιση εφαρμόζεται και για τη συμμετοχή ανα¬ 
πληρωματικών μελών στη διαδικασία. 

2. Από τη συνολική δαπάνη ποσό ύψους 56.885.000 δρχ. 
βαρύνει τις πιστώσεις υπό φορέα 19-210 και 19-220 καιΚΑΕ 
0515του προϋπολογισμού οικον. έτους 1998τουΥΠ.Ε.Π.Θ. 

3. Η προκαλούμενη απότηνπαρούσα απόφαση συνολική 
δαπάνη ανέρχεται στο ποσό των 91.405.000 δρχ., η οποία 
θα καλυφθεί ως εξής: α) ποσό 34.520.000 δρχ. το οποίο με- 
ταφέρεται από τον ΚΑΕ 5184 του ειδ. φορέα 19-110 στους 
ΚΑΕ 0515τωνειδ. φορέων 19-210 και 19-220,του οικον. έ¬ 
τους 1997, β) ποσό 56.885.000 δρχ. το οποίο θα μεταφερθεί 
από τον ΚΑΕ 5184 του ειδ. φορέα 19-110 στους ΚΑΕ 0515 
των ειδ. φορέων 19-210 και 19-220, του οικον. έτους 1998 
(σχετ. η προηγούμενη παράγραφος 2 της παρούσας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1997 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 


Αριθ. 2085456/12217/0022 (5) 

Καθορισμός αποζημίωσης μελών Διοικητικού Συμβουλίου 
Ταμείου Εργασίας Ηθοποιών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τις διατάξεις: 

α) Του Ν. 1210/81 «Περί συγχωνεύσεως εις το Ίδρυμα 
Κοινωνικών Ασφαλίσεων (ΙΚΑ) του Ταμείου Συντάξεων Η¬ 
θοποιών, Συγγραφεών και Τεχνικών Θεάτρου και άλλων 
τινών διατάξεων» (ΦΕΚ 278/Α/81). 

β) Του άρθρου 19του Ν. 2470/97 (ΦΕΚ40/Α/97). 

γ) Του άρθρου 27 του Ν. 2081/92 (ΦΕΚ 154/Α/92) με την 
οποία συμπληρώθηκε το άρθρο 29 του Ν. 1558/85 όπως 
αντικαταστάθηκε μετηνπαρ. 2α, άρθρο 1 του Ν. 2469/97 
(ΦΕΚ38/Α/97). 

δ) Του άρθρου40του Ν. 849/78 (ΦΕΚ232/Α/78) όπως συ¬ 
μπληρώθηκε με το άρθρο 8του Ν. 2129/93 (ΦΕΚ 57/Α/93). 

2. Την Κ.Υ.Α. 95445/95 (ΦΕΚ 898/Β/95). 

3. Την αριθμ. 1107147/1239/0006Α74.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών για την ανάθεση αρμοδιοτήτων στους Υφυπουργούς 
Οικονομικών. 

4. Το γεγονός ότι από την απόφαση αυτή προκαλείται 
δαπάνη ύψους 1.500.000 δρχ. περίπου για το τρέχον οι¬ 
κονομικό έτος και 1.800.000 δρχ.για καθένα από τα επό¬ 
μενα πέντε (5) τουλάχιστον οικονομικά έτη. 

Η δαπάνη θα καλυφθεί από τις πιστώσεις που έχουν εγ¬ 
γράφει στον ΚΑΕ 0264 «Αποζημίωση για συμμετοχή σε 
συμβούλια και επιτροπές» που ανέρχονται σε 1.800.000 
δρχ. και από τον ίδιο ΚΑΕ για τα επόμενα πέντε (5) τουλά¬ 
χιστον οικονομικά έτη και από τα ίδια έσοδα του ΤΕΗ. 

5. Το έγγραφο αριθμ. 287/97του ΤΕΗ, αποφασίζουμε: 

1. Καθορίζουμε την αποζημίωση των μελών του Διοικη¬ 
τικού Συμβουλίου του Ταμείου Εργασίας Ηθοποιών σε 
7.000 δρχ. κατά συνεδρίαση και ορίζουμε τον αριθμό των 
συνεδριάσεων κατά μήνα σε τρεις (3). 

2. Η απόφαση αυτή ισχύει από 1.1.1998. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1997 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ Μ. ΠΑΠΑΪΩΑΝΝΟΥ 
-♦- 

Αριθ. 2061983/9339/0022 (6) 

Καθορισμός αποζημιώσεως μελών Διοικητικού Συμβουλίου 
Σωφρονιστικών Υποθέσεων Υπουργείου Δικαιοσύνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 82 του Π.Δ/τος 602/76 «Περί 
Οργανισμού του Υπουργείου Δικαιοσύνης» (ΦΕΚ 220 Α'). 

2. Τις διατάξεις του άρθρου 24 παρ. 2 του Π.Δ/τος 
278/88 «Περί Οργανισμού του Υπουργείου Δικαιοσύνης». 

3. Τις διατάξεις του άρθρου 40 του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις». 

4. Την κοινή απόφαση αριθμ. 85943/18.9.92 (ΦΕΚ 574 
Β792) των Υπουργών Προεδρίας της Κυβέρνησης και Δι- 

καιοσύνης «Διατήρηση συλλογικών οργάνων της Κεντρι¬ 
κής Υπηρεσίας του Υπουργείου Δικαιοσύνης και Περιφε¬ 
ρειακών Υπηρεσιών αυτού». 

5. Τις διατάξεις του β' εδαφίου της παρ. 1 του άρθρου 5 
του Ν. 2173/93 (ΦΕΚ 208 Α/16.12.93) «Ανασυγκρότηση 
του Εθνικού Συμβουλίου Ραδιοτηλεόρασης». 

6. Τις διατάξεις του άρθρου 19 του Ν. 2470/97 «Αναμόρ¬ 
φωση μισθολογίου προσωπικού της Δημόσιας Διοίκησης». 

7. Την αριθ. 2382/23.1.97 (ΦΕΚ 63 Β') απόφαση του Υ¬ 
πουργού Δικαιοσύνης με την οποία συγκροτήθηκε το 
Συμβούλιο Σωφρονιστικών Υποθέσεων. 

θ. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

I. Καθορίζουμε όπως οι συνεδριάσεις του Συμβουλίου 
Σωφρονιστικών Υποθέσεων πραγματοποιούνται εκτός 
των ωρών λειτουργίας των υπηρεσιών. 

II. Ορίζουμε από 1.1.1998 τον αριθμό συνεδριάσεων αυ¬ 
τών μέχρι πενήντα (50) ετησίως και την κατά συνεδρίαση 
αποζημίωση του Προέδρου, των Μελών, του Εισηγητού 
και του Γραμματέα, υπαγομένων στις διατάξεις του Ν. 
2470/97 σε 7.000 δραχμές. 

Από τις διατάξεις της απόφασης αυτής, προκαλείται 
δαπάνη σε βάρος του κρατικού προϋπολογισμού ύψους 
2.500.000 δρχ. περίπου στον ΚΑΕ 0515 Φ/17-110, για το 
οικονομικό έτος 1998. 

3. Η απόφαση αυτή να δημοσιευθείστην Εφημερίδατης 
Κυβερνήσεως. 

Αθήνα, 24 Δεκεμβρίου 1997 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 
-♦- 

Αριθ. 2090302/8275/Α0024 (7) 

Τροποποίηση της 2020401/2513/0022/26.3.97 απόφασης 
Υπουργού Οικονομικών 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 παρ. 1,3,5 και 6του Ν. 2303/95 «περίπλη¬ 
ρωμής αποδοχών δημοσίων υπαλλήλων μέσω τραπεζι¬ 
κού συστήματος και άλλες διατάξεις». 

2. Το άρθρο 28 παρ. 3 του Ν.Δ. 2362/95 «περί Δημοσίου 
Λογιστικού, ελέγχου των δαπανών του Κράτους και άλλες 
διατάξεις». 

3. Την απόφαση 2020401/26.3.97 με την οποία καθορί¬ 
στηκαν οι Τράπεζες που θα μελετούν την πληρωμή της μι¬ 
σθοδοσίας. 

4. Την αριθμ. 1107147/1239/0006α'/4.10.96 απόφαση 
Υπ. Οικονομικών περί ανάθεσης αρμοδιοτήτων στον Υφυ¬ 
πουργό Νικόλαο Χριστοδουλάκη. 

5. Το γεγονός ότι: (α) η τράπεζα ΙΝΤΕΗΒΑΝΚ, μέσω της 
οποίας διενεργείται, μαζί με άλλες Τράπεζες, η πληρωμή 
των αποδοχών των υπαλλήλων που ορίζονται στην αριθμ. 
2041609/1011/0022/5.6.97 Α.Υ.Ο., απορροφήθηκε από 
την Τράπεζα ΕΡΟ ΕϋΒΟΒΑΝΚ Α.Ε. (β) από τις διατάξεις 
του σχεδίου απόφασης δεν προκαλείται δαπάνη του Κρα¬ 
τικού Προϋπολογισμού, αποφασίζουμε: 

Η διάταξη της παραγράφου 1 του άρθρου 1 της αριθμ. 
2020401/2513/0022/26.3.97 απόφασης του Υπ. Οικονομι¬ 


κών, τροποποιείται με την αναγραφή της ΕΡΟ Ευ- 
ΒΟΒΑΝΚ Α.Ε., αντί της 1ΝΤΕΒΒΑΝΚ ΕΛΛΑΔΑΣ, στις ανα- 
φερόμενες τράπεζες, οι οποίες συμμετέχουν από 
27.6.97. στο νέο σύστημα πληρωμής των αποδοχών των 
υπαλλήλων του Υπ. Οικονομικών, Ελεγκτικού Συνεδρίου, 
Μ.Τ.Π.Υ., Κρατικών Λαχείων και Τ.Π. &Δ. 

Κατά τα λοιπά ισχύει η αριθμ. 2020401/2513/0022/ 
26.3.97 Απόφαση Υπουργού Οικονομικών. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Δεκεμβρίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

- ♦ - 

Αριθ. 2090910/11997/0023 (8) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής, πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθ. 2090311/11958/0023/24.12.97 «Καθορισμός ε¬ 
πιτοκίων εντόκων γραμματίων». 

4. Την απόφαση αριθμ. 1107147/1239/0006Α74.10.1996 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών» (ΦΕΚ 922/Β77.10.96). 

5. Τα αποτελέσματα της από 29.12.1997 δημοπρασίας 
Εντόκων Γραμματίων ετήσιας διάρκειας, αποφασίζουμε: 

1. Ορίζουμε το επιτόκιο των εντόκων γραμματίων, ετή¬ 
σιας διάρκειας, Ν.Δ. 3745/57, που θα εκδοθούν ή θα ανα¬ 
νεωθούν από 29 Δεκεμβρίου 1997 στο 11,38% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (29.12.1997) μέ¬ 
χρι τη λήξη τους ισχύουν οι αποφάσεις μας βάσει των ο¬ 
ποίων έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 1997 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2091264/12045/0023 (9) 

Καθορισμός του επιτοκίου που θα ισχύσει για την έκτητο- 
κοφόρο περίοδο 31.12.1997 έως 31.12.1998 του ΣΤ 
Δανείου Οικονομικής Εξυγίανσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 

της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 2021180/2981/0023/31.3.1997 απόφαση 
του Υπουργού Οικονομικών «Περί δαπανών σύναψης έκ¬ 
δοσης και εξυπηρέτησης κ.λ.π. των Δανείων Δημοσίου». 

3. Την αριθμ. 2019714/2773/0023/30.3.1993 απόφαση 
του Υπουργού Οικονομικών «Έκδοση Ομολογιακού δα¬ 
νείου κυμαινομένου επιτοκίου με ημερομηνία έκδοσης 
31.12.92 και ονομασία «ΣΤ Δάνειο Οικονομικής Εξυγίαν¬ 
σης» όπως τροποποιήθηκε με την απόφαση του Υπ. Οικο¬ 
νομικών αριθμ. 2071560/9187/9.11.94. 

4. Το άρθρο 12 του Ν. 2074/92 (ΦΕΚ 128/31.7.92). 

5. Την αριθμ. 2084571/944/0023/31.1.1995 απόφαση 
του Υπουργού Οικονομικών «Μείωσης Κεφαλαίου του ΣΤ 
Δανείου έκδοσης 31.12.92». 

6. Την απόφαση αρ. 2000019/13/0004/2.1.1997 μεταβί¬ 
βαση αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα του Υ¬ 
πουργείου Οικονομικών, στο Γενικό Γραμματέα του Υ¬ 
πουργείου Οικονομικών, στο Γενικό Γραμματέα Οικονο¬ 
μικής Πολιτικής και Συστημάτων, στους Γενικούς Δ/ντές 
και στους Προϊσταμένους Δ/νσεων και Τμημάτωντου Γε¬ 
νικού Λογιστηρίου του Κράτους, αποφασίζουμε: 

Καθορίζουμε το επιτόκιο το οποίο θα ισχύσει για την έ¬ 
κτη τοκοφόρο περίοδο 31.12.1997 έως 31.12.1998 του 
ΣΤ Δανείου Οικονομικής Εξυγίανσης έκδοσης 31.12.92, 
κυμαινομένου επιτοκίου, σε έντεκα και τριάντα τοις εκατό 
(11,30%). Δηλαδή ίσο με αυτό των ετήσιων εντόκων γραμ¬ 
ματίων του Δημοσίου που ισχύει στις 24 Δεκεμβρίου 1997 
(τρεις εργάσιμες ημέρες πριν την έναρξη της τοκοφόρου 
περιόδου), όπως αυτό ορίστηκε στην απόφαση έκδοσης 
του δανείου. 

Ο τόκος υπολογίζεται με βάση έτος 360 ημερών και μή¬ 
να 30 ημερών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Δεκεμβρίου 1997 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 26944 (10) 

Ψήφιση Ο.Ε.Υ. του Δήμου Θέρμου. 

Ο Δ/ΝΤΗΣ ΤΗΣ Δ/ΝΣΗΣ ΤΟΠ. ΑΥΤ/ΣΗΣ ΚΑΙ 
Δ/ΝΣΗΣ Ν. ΑΙΤΩΛ/ΝΙΑΣ 

Έχοντας υπόψη: 

1. Τις διατάξεις του Ν. 1188/81 όπως αυτές αντικατα- 
στάθηκαν από τις όμοιες του άρθρου 8 παρ. 5 του Ν. 
2307/95. 

2. Την αριθ. 42/1997 γνωμοδότηση του Υπηρ. Συμβου¬ 
λίου (αρθ. 8 παρ. 4του Ν. 2307/95). 

3. Την αριθ. 43/1995 απόφαση του Δημ. Συμβουλίου του 
Δήμου Θέρμου, αναφορικά με το αντικείμενο του θέμα¬ 
τος. 

4. Την αριθ. 159/10.9.97 απόφαση του Γενικού Γραμ. 
Περιφ. Δυτ. Ελλάδας, αποφασίζουμε: 

1. Επικυρώνουμε την αριθ. 43/1995 απόφαση του Δημ. 
Συμβουλίου Θέρμου που αφορά την τροποποίηση του Ο- 
ΕΥ του Δήμου αυτού, όσον αφορά την διάρθρωση των Υ¬ 
πηρεσιών, την σύσταση θέσεων και τμημάτων τα καθήκο¬ 


ντα και τις αρμοδιότητες των γραφείων και στο εξής ο Ο- 
ΕΥτου Δήμου Θέρμου έχει ως εξής: 

Άρθρο Ιο 

Η όλη υπηρεσία του Δήμου με το χαρακτηριστικό Αυτο¬ 
τελές Γραφείο έχει ως εξής: 

Α': Διοικητική Υπηρεσία 

Β': Οικονομική Υπηρεσία 

Άρθρο 2ο 

Στο παραπάνω αυτοτελές Γ ραφείο υπάγονται: 

Α': Το γραφείο Προϊσταμένου 

Β': Το γραφείο Διοικητικής Υπηρεσίας και 

Γ: Το Γ ραφείο Οικονομικής Υπηρεσίας. 

Άρθρο 3ο 

Οι θέσεις του προσωπικού του Δήμου διαρθρώνονται 
σε κλάδους, βαθμούς και ειδικότητες ως εξής: 

Α'. Θέσεις Δ/κού Προσωπικού - Κατηγορία ΠΕ 
Κλάδος ΠΕΙ Διοικητικού 

I. Μία (1) θέση υπαλλήλου βαθμού Δ έως και Α 
ΚΑΤΗΓΟΡΙΑ ΔΕ 
Κλάδος ΔΕΙ Διοικητικού 

I. Τρεις (3) θέσεις υπαλλήλων βαθμού Δ έως και Α 
Κλάδος ΔΕ 14 Ελεγκτών Εσόδων - Εξόδων Ο.Τ.Α. 

I. Δύο (2) θέσεις υπαλλήλων ελεγκτών εσόδων - εξόδων 
με βαθμό Δ έως και Α 

Κλάδος ΔΕ 15 Εισπρακτόρων 

I. Μία (1) θέση υπαλλήλου Εισπράκτορα με βαθμό Δ έ¬ 
ως και Α 

Β'. Θέσεις Τεχνικού Προσωπικού - Κατηγορία ΔΕ 
Κλάδος ΔΕ30 Τεχνιτών 

I. Μία (1) θέση (υδραυλικός - ηλεκτρολόγος) με βαθμό 
Δ έως και Α. 

Γ. Προσωπικό συνδεόμενο με σχέση εργασίας 
Ιδ. Δικαίου αορίστου χρόνου 
Υπηρεσία Καθαριότητας Καταβρέγματος 

I. Μία (1) θέση προσωρινή προσωποπαγή με σχέση ερ¬ 
γασίας Ιδ. Δικαίου αορίστου χρόνου με καθήκοντα εργά¬ 
τη καθαριότητας. 

II. Δύο (2) θέσεις εργατών καθαριότητας Γ ενικών καθη¬ 
κόντων Ιδ. Δικαίου αορίστου χρόνου μερικής απασχόλη¬ 
σης (3 ώρες ημερησίως). 

Άρθρο 4ο 

Τα του διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλψης 
και των εξόδων κηδείας καθενόςτων από τον παρόντα Ορ¬ 
γανισμό προβλεπόμενων τακτικών μονίμων υπαλλήλων, 
διέπονται από τις διατάξεις των Νόμων: α) 1188/1981, β) 
1586/1986, γ) του αριθμ. 37α/26.1.1987 Π.Δ. και δ) του Ν. 
2190/1994 και κάθε άλλη σχετική διάταξη. 

Γιατην υπηρεσιακή κατάσταση του προσωπικού που υ- 



17636 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πηρετεί στο Δήμο με σύμβαση εργασίας Ιδ. Δικαίου αορί¬ 
στου χρόνου θα έχουν εφαρμογή οι διατάξεις του Ν. 
993/1979, του Ν. 1476/1984 και άλλες σχετικές διατάξεις. 

Άρθρο 5ο 

Προϊστάμενος του Αυτοτελούς Γραφείου 

(Άρθρο 9του Ν. 1586/86 και άρθρο 36του Ν. 2190/1994) 

Ως Προϊστάμενος του Αυτοτελούς Γ ραφείου επιλέγεται 
και τοποθετείται υπάλληλος σύμφωνα με τις διατάξεις 
του άρθρου 9 του Ν. 1586/86 και του άρθρου 36 του Ν. 
2190/94. Όταν ο προϊστάμενος απουσιάζει, τον αναπλη¬ 
ρώνει ο αμέσως επόμενος σύμφωνα με τους παραπάνω 
Νόμους. 

Άρθρο 6ο 

Όλου του προσωπικού προΐστανται ο Προϊστάμενος και 
αυτού ο Δήμαρχος. 

Άρθρο 7ο 

Οι αρμοδιότητες του Αυτοτελούς Γ ραφείου και των λοι¬ 
πών Υπηρεσιών που αναφέρονται στον Οργανισμό αυτό 
καθορίζονται ως εξής: 

Α'. Γ ραφείο Προϊσταμένου Αυτοτελούς Γ ραφείου 

Συνεργάζεται πάντα με το Δήμαρχο όταν είναι ανα¬ 
γκαίο. Παραλαμβάνει, αποσφραγίζει και χαρακτηρίζει την 
εισερχόμενη αλληλογραφία και δίνει στους αρμόδιους υ¬ 
παλλήλους τις αναγκαίες οδηγίες, όπου χρειάζεται, για 
την ενέργεια των δεόντων. 

Παρασκευάζει τα θέματα που πρόκειται να συζητηθούν 
ενώπιον του Δημοτικού Συμβουλίου και και ετοιμάζει το 
φάκελλο με πλήρεις εισηγήσεις. 

Μεριμνά για την εκτέλεση των αποφάσεων του Δημοτι¬ 
κού Συμβουλίου. 

Προπαρασκευάζει τις συσκέψεις του Δημάρχου με τις 
άλλες αρχές της πόλης, τηρεί τα πρακτικά εφόσον χρειά¬ 
ζεται και μεριμνά για την υλοποίηση των αποφασισθέ- 
ντων. 

Παρακολουθεί τους Νόμους και τις αποφάσεις που εκ¬ 
δίδει η Διοίκηση και έχουν σχέση με τους ΟΤΑ και παίρνει 
μέτρα εφαρμογής των. 

Εισηγείται την λήψη μέτρων για την εύρυθμη και ομαλή 
λειτουργία των γραφείων. Μεριμνά για την καλή λειτουρ¬ 
γία των Νομικών Προσώπων του Δήμου. Παρακολουθεί 
την κανονική και έγκαιρη βεβαίωση των εσόδων του Δή¬ 
μου και συνεργάζεται μετονΔ.Ο.Υ. Θέρμου για την κανο¬ 
νική είσπραξη αυτών, καθώς και την εν γένει εκτέλεση του 
προϋπολογισμού. 

Επιμελείται για την εκτέλεση του Τεχνικού Προγράμμα¬ 
τος του Δήμου. 

Γ ενικά συντονίζει τις υπηρεσίες του Δήμου για την ε¬ 
φαρμογή του Προγράμματος της Δημοτικής Αρχής. 

ΕΓ. Γ ραφείο Διοικητικών Υπηρεσιών 

Τηρεί το πρωτόκολλο αλληλογραφίας. Τηρεί, αρχειο¬ 
θετεί τα έγγραφα και ενημερώνει το Αρχείο του Δήμου. 
Διεκπεραιώνει την αλληλογραφία του Δήμου. 

Μεριμνά για την επίδοση όλων των εγγράφων (προ¬ 
σκλήσεων, ειδοποιήσεων, κ.λ.π.). Επιμελείται για την κα¬ 
τάρτιση των Μ. Αρρένων και ενημέρωση αυτών και των 
Δημοτολογίων. 

Εκδίδει τα πιστοποιητικά από τα Μ. Αρρένων και δημο¬ 
τολόγια, βεβαιώσεις και πιστοποιητικά προσωπικής, οικο¬ 
γενειακής και περιουσιακής κατάστασης. Επιμελείται για 
την κατάρτιση των Στρατολογικών Πινάκων, καθώς και 


για την αναθεώρηση των εκλογικών καταλόγων. 

Επιμελείται για την σύνταξη και έγκαιρη κοινοποίηση 
της ημερήσιας διάταξης των συνεδριάσεων του Δημ. 
Συμβουλίου και της Δημοτικής Επιτροπής. Τηρεί τα πρα¬ 
κτικά των αποφάσεων του Δημοτικού Συμβουλίου, της 
Δημοτικής Επιτροπής, του Δημάρχου καθώς και όλων των 
Επιτροπών του Δήμου. 

Συντάσσει και καταχωρεί στα σχετικά βιβλία τις αποφά¬ 
σεις των ανωτέρω οργάνων και μεριμνά για την έγκαιρη α¬ 
ποστολή αστών στη Νομαρχία και τις διάφορες αρχές - υ¬ 
πηρεσίες. 

Επιμελείται για την κατάσταση του πάσης φύσης προ¬ 
σωπικού του Δήμου (τακτικού και έκτακτου) και για την τή¬ 
ρηση των σχετικών βιβλίων που το αφορούν. Διεξάγει κά¬ 
θε υπηρεσία που του ανατίθεται από τον Δήμαρχο και τον 
Προϊστάμενο. 

Ασχολείται με την δακτυλογράφηση όλων των εγγρά- 
φωντου Δήμου, αποφάσεωνΔ.Σ., Δ Ε. Δημάρχου κ.λ.π. Α- 
σχολείται με Γεωργικά και Στατιστικά θέματα. 

Γ ενικά μεριμνά και επιμελείται όλωντων Διοικητικών αρ¬ 
μοδιοτήτων του Δήμου που προβλέπονται από τον Δημο¬ 
τικό και Κοινοτικό Κώδικα και οι οποίες δεν κατονομάζο¬ 
νται ρητά πιο πάνω. 

Γ. Γραφείο Οικονομικών Υπηρεσιών 

Επιμελείται για την επιβολή - βεβαίωση των τελών ύ¬ 
δρευσης - καθαριότητας, φωτισμού, αποχέτευσης, βο- 
σκής πεζοδρομίων, πλατειών, ΤΑΠ κ.λ,π. και παρακολουθεί 
την είσπραξη αστών σε συνεργασία με την Δ.Ο.Υ. Θέρμου. 

Εφαρμόζει πιστά τους ισχύοντας κανονισμούς επιβο¬ 
λής - βεβαίωσης - είσπραξης των πιο πάνω τελών και δι¬ 
καιωμάτων. Καταρτίζει και συντάσσει τους βεβαιωτικούς 
καταλόγους των πιο πάνω τελών και δικαιωμάτων μέσα 
στις νόμιμες προθεσμίες και τους αποστέλλει για είσπρα¬ 
ξη στη Δ.Ο.Υ. Θέρμου. Μεριμνά για την καλή λειτουργία 
των κληροδοτημάτων του Δήμου. Επιμελείται για τη χο¬ 
ρήγηση των αδειών καταστημάτων, πλανοδίων κ.λ.π. 

Μεριμνά για την συγκέντρωση των ασκουμένων προ¬ 
σφυγών και την παραπομπή τους στις Φορολογικές Επι¬ 
τροπές για εκδίκαση. 

Μεριμνά για τη βεβαίωση των οίκοθεν βεβαιουμένων ε¬ 
σόδων του Δήμου. Μεριμνά για τη συγκέντρωση των α¬ 
σκουμένων προσφυγών και την παραπομπή τους στις Φο¬ 
ρολογικές Εππροπές για εκδίκαση. 

Μεριμνά για την κατάρτιση και σύνταξη του προϋπολο¬ 
γισμού, την κατάρτιση εκτελεστέων έργων. Εκδίδει τα 
χρηματικά εντάλματα για την πληρωμή των δικαιούχων. 
Τηρεί όλα τα βιβλία που προβλέπονται από τους Νόμους 
για τη Λογιστική και Οικονομική Διοίκηση του Δήμου. Πα- 
ραλαμβάνειτις προμήθειες του Δήμου. Μεριμνά γιατη μι¬ 
σθοδοσία του προσωπικού του Δήμου. 

Γενικά επιμελείται των εσόδων και εξόδων του Δήμου 
και όλων των οικονομικών δραστηριοτήτων που προβλέ- 
πονται από το Δημοτικό και Κοινοτικό Κώδικα και οι οποί¬ 
ες δεν κατονομάζονται ρητά πιο πάνω. 

Διαχειρίζεται την πάγια προκαταβολή του Δήμου. 

Άρθρο 8ο 

Κατανομή Προσωπικού 

Η κατανομή του προσωπικού στα γραφεία Διοικητικών 
και Οικονομικών Υπηρεσιών, γίνεται με απόφαση του Δη¬ 
μάρχου και ανάλογα με τις υπηρεσιακές ανάγκες του Δή¬ 
μου. Ο τρόπος λειτουργίας κάθε υπηρεσίας στις ιδιαίτε- 

ρες λεπτομέρειες εκτός από το Νόμο οριζόμενων, καθο¬ 
ρίζονται με ειδικούς κανονισμούς. 

ΑΚΡΟΤΕΛΕΥΤΑΙΟ ΑΡΘΡΟ 
(Κάλυψη της δαπάνης) 

Από τις διατάξεις της απόφασης αυτής δενηροκαλεσαι 
δαπάνη σε βάρος του Κρατικού Προϋπολογισμού, παρά 
μόνο σε βάρος του Προϋπολογισμού του Δήμου Θερμού, 


το ύψος της οποίας δεν μπορεί να ορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 26 Νοεμβρίου 1997 

Με εντολή Γεν. Γραμμ. Περιφ. 

Ο Διευθυντής 
Ε. ΣΥΡΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188,1ος όρ. - Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.λπ.) 

50.000 

» 

2.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κ.λπ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 

» 

500 

» 

Παράρτημα ( Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

* 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΓΊΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















